**Un seism de magnitudine treisprezece**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*retină sub asediu\*

pentru a rescrie jurnalul fericirii

mi s-a spus scrijelitul pe epiderma zilei este prea roșu

și dezlănțuie prea multe războaie nu mai rămâne nici un petec de pace

unde se vor parafa tratatele a căror miză e duhul

când și iadul se vinde la doze mici pentru a-i ridica valoarea

în așteptare

pe scaunul electric al silabelor voi pune doamne soarele

crește în mine precum o pâine bine dospită

mă împarte profanului sacru

cu optimismul ghilotinei

peretele inimii mele e plin de trofee rănile strânse-n fișic din buzunare

sunt doar mărunțișul rămas după o licitație reușită

a timpului ornat cu ochi fără de pleoapă

numărând secundele veșniciei zidul vechi s-a prăbușit peste iuda

deschid ușa torn golgota-n pahare și închin cu umbra mea

infinitul scorojit își schimbă pielea reptiliană

pașii Tăi despică genune

iară